AS YOU STOOD BY
EPISODE 8 EUN-SU, HUI-SU OG VI
Herr Jin, Hui-su er borte.
-Hva mener du? -Hva om Jang Kang har tatt henne?
Hva om Jin-young har gjort henne noe?
Eun-su, ta deg sammen. Det kommer ikke til å skje.
-Finn Jang Kang for enhver pris. -Ja.
Noen ringte Hui-sus mors pleiehjem og ba om adressen hennes.
Det er Noh Jin-young.
Eun-su. Hold deg fast.
MAMMA. UNNSKYLD AT JEG FORLATER DEG.
JEG HAR GJORT NOE UTILGIVELIG. JEG DREPTE JIN-PYO.
Ingen tar trappene. Ikke engang opp én etasje.
Og hvem drar med seg ting opp trappen fra garasjen?
Ikke rart de ikke gidder å fikse kameraene i garasjetrappen.
Det gjør jobben vår vanskeligere.
Men i slike store blokker må jo alle utgifter godkjennes.
Ingen gjør noe før det er for sent.
Det hørtes feil ut.
Det må være en fyr som er flink til å unngå overvåkningskameraer.
Eller en dame.
Unnskyld?
Villedet hun meg med vilje?
Gyeong-gu.
Gyeong-gu?
SØK: BREEZE H…
POLITISKOLEN ALUMNI-SØK
NOH JIN-YOUNG 12 PYEONGCHANG 7-GIL
GANGNAM POLITISTASJON
-Vet du hva klokken er? -Beklager at jeg ringer så sent.
Jeg ringer om overvåkningsbildene
knyttet til drapet på vakten i Deres brors leilighetskompleks.
Ja?
En del av videoen ble skadet, så vi prøvde å gjenopprette den.
Og?
Broren Deres dukket opp i den gjenopprettede delen.
Broren min?
Det er jo umulig.
Om jeg får spørre,
så De tilfeldigvis den delen med broren Deres?
Du får det til å høres ut som om jeg slettet den.
Det er helt naturlig om De ble litt overrumplet.
Hvorfor skulle jeg bli det?
Jeg så ham ikke på opptaket, og det kan ikke ha vært ham.
Et vitne har hevdet at Noh Jin-pyo var der den dagen.
-Ikke svigerinnen min vel? -Det kan jeg ikke si.
Har du sjekket Jin-pyos reisedokumenter?
Han var ikke i landet da.
Jeg sa vel det?
Svigerinnen min er litt spesiell. Sist forfalsket hun mishandling…
Legerapporten og bildene bekrefter mishandling.
Hva?
-Hva mener du? -Jeg er ute akkurat nå, så…
-Du har vel ikke møtt Hui-su? -Jeg ringer senere.
Sjekk det ut.
Faen.
MAMMA
Hallo?
Hva er dette styret så tidlig? Politiet er utenfor.
De ringer på og spør etter Jin-pyo.
Ikke slipp dem inn.
Spør etter navn og tilhørighet.
Spør dem hvem de er, og hvilken stasjon de hører til.
Han er Choi Gyeong-gu fra Gangnam stasjon.
-Ikke slipp ham inn! -Han sier at det går fort.
Bare ikke snakk med ham! Ikke åpne døren eller ta telefonen.
-Når de drar, dra rett hjem til meg. -Hvorfor det?
For mange vet hvor du bor. Bare gjør som jeg sier.
-Jeg drar dit nå. -Jin-young!
Gyeong-gu.
-Hvordan gikk det? -Noh Jin-pyo var i utlandet da.
Hva?
Han dro for seks uker siden og er ikke tilbake.
JO HUI-SU
DETTE ER BETJENT CHOI
Du må ha masse å gjøre, men du kom for å hilse på?
Du er noe for deg selv.
Gode kontakter er de som kan trekke i tråder.
Kan du være kontakten min fra nå av?
Jeg tviler på at jeg kan gjøre noe.
Jeg skal personlig hilse fra Dem til førstesekretær Im.
Forresten,
De vet det drapet på en sikkerhetsvakt
ved Breeze Hill-blokkene her i området?
Ja.
Førstesekretær Im…
Ja?
Moren hennes bor alene i det leilighetskomplekset,
og hun virket bekymret.
Etterforskeren har visst snoket rundt og gjort beboerne urolige.
Er det sant?
Hun skulle nok ønske at han ble tatt av saken.
Jin-young. Gratulerer så mye.
-Gratulerer. -Gratulerer.
Gratulerer med forfremmelsen
Gratulerer, kjære Jin-young
Gratulerer med forfremmelsen
Nei.
Hui-su lever.
Det var Noh Jin-young.
Hui-su!
Våkne, Hui-su!
-Eun-su. -Hui-su!
-Vi kjører henne til sykehuset. -Hui-su.
Det er ikke mulig.
Unnskyld meg, frue. Vent!
AKUTTEN
Jo Hui-su ble nettopp overført til Seoul.
Hvilket sykehus i Seoul?
Jeg kan ikke oppgi det.
-Det gjelder en etterforskning. -Et øyeblikk.
HUI-SU
Den De ringer, kan ikke nås…
Hvor er du?
Hvor er Jo Hui-su?
Hvorfor gjorde du det mot henne?
-Og det våger du å spørre om? -Du vet hva Jin-pyo gjorde.
Hadde du ikke sett en annen vei, ville han ikke ha dødd.
For en jævla kjerring du er.
Du drepte ham, og hva nå?
Du kan jo gå til politiet.
Det han gjorde, anses ikke engang som en forbrytelse.
-Ikke en forbrytelse? -Hva med det dere gjorde?
Det er bra at Hui-su ikke døde i dag.
Jeg lot deg nesten leve.
Sa du til henne
at hun måtte ta livet sitt for at du skulle spare mitt liv?
Faen ta.
Hvordan kunne jeg være så naiv?
Jeg burde ha tvunget begge til å ta livene deres.
Gjør du noe sånt mot Hui-su igjen, skal jeg ødelegge karrieren din.
Trekk deg mens du ennå kan.
Hvis jeg trakk meg hver gang jeg burde,
ville jeg ikke ha kommet så langt.
Hvis det er slik dere vil gjøre det,
kan jeg ikke trekke meg heller.
FORMANN JANG MIN-HO
YANG JU-SEON, KONA TIL PARLAMENTSMEDLEM HWANG JUN-MO
Hun blir nok bra snart.
JIN-YOUNG FEM TAPTE ANROP
NYLIGE SAMTALER JIN-YOUNG
Dette er betjent Choi fra Gangnam stasjon.
De avga visst falsk forklaring i går. Kontakt meg umiddelbart.
JIN-YOUNG VEDLEGG: EN VIDEO
Her er enda en person som vil dø på grunn av deg.
Håper du er klar.
-Vær så snill, våkne! -Eun-su, ta døren.
Hei. Går det bra?
Eun-su.
Jeg vet at du ikke kan spise nå,
men du kan i det minste se på maten.
Bare synet av sterk mat gir deg vann i munnen og vilje til å leve.
Så du møtte Jin-young?
Eun-su.
Den siste halvannen måneden
har jeg faktisk følt meg i live.
Jeg har aldri følt meg så avslappet, rolig og fredfull.
Det er nok for meg.
Den siste halvannen måneden…
…har jeg også følt at jeg har kommet ut av en lang, mørk tunnel.
Jeg klarer ikke å vente lenger. Jeg må spise.
-Frøken Jo. -Hei.
Har De ikke fri i dag?
Jo, men jeg har en følelse av at noen leter etter meg.
Fortsett slik.
De må være Jo Eun-su.
Ja.
Vi må avhøre Dem om bestikkelser fra leverandører.
Bli med oss til stasjonen.
JO EUN-SU
FILMER
VENTER
Har du noen tanker nå som du er her?
Klarte du å gjemme Jang Kang godt?
Jeg kom til at det måtte være deg.
Er han fortsatt i live?
Jeg tar meg av ham. Ikke tenk på det.
På tide å avslutte samtalen fra tidligere.
Jeg hører at din far snart skal pensjonere seg.
Han er bare en embetsmann på lavt nivå,
men han fortjener å pensjonere seg
med en plakett med navnet hans, Jo Jeong-nam.
Synes du ikke det?
Hvor raskt tror du moren din vil komme hit?
Gi meg Jo Hui-su.
Ja, sjef.
Er det sant at du hjalp broren din, en hvitsnippforbryter, ut av landet?
Og du fikk firmaet hans til å dekke over det?
Nei, sjef.
Det gjorde jeg ikke.
Jeg vil ha en forklaring. Du har en time på deg.
Sjef?
Faen.
Jeg har ikke nevnt mishandlingen eller det som skjedde etterpå.
Din jævla hurpe.
-Frøken Jos advokat er her. -Dette er en vitneforklaring!
Faen.
Vent her et øyeblikk.
Herr Jin har sendt meg.
MAMMA
-Jeg kjører. Jeg ringer senere. -Jin-young, den mannen!
-Jeg hører ikke. Jeg ringer senere. -Jin-young!
Den mannen er…
Takk, herr Jin.
Hent pass og kofferter til deg selv og Hui-su.
Vi får dere på et fly, og så ordner jeg resten.
-Herr Jin. -Ikke et ord til.
Ja?
Jang Kang kan være der, så følg nøye med.
Vær så snill.
Faen.
FOR NOEN TIMER SIDEN
Jin-pyo?
Jin-pyo!
Hvorfor ligger du her? Reis deg, Jin-pyo.
Våkne. Jin-pyo, vær så snill!
-Herregud, hva i all verden… -Mamma.
Slipp meg løs.
-Hvem er du? -Det er meg, Jin-pyo.
Sønnen din, mamma.
Det gjør vondt, mamma. Slipp meg løs.
Den klokken er Jin-pyos.
Gi den tilbake. Hvorfor har du den på?
Tror du denne jævla klokken er det som betyr noe nå? Faen ta!
Som mor, som datter.
Hvordan kan dere være så like?
Du bryr deg ikke om at Noh Jin-pyo er død, gjør du?
Hva?
Hva sa du nå?
Jeg sa at han har krepert.
Han har vært død en god stund nå.
Du kan spørre datteren din
og få meg til helvete ut herfra!
Hva har du gjort mot sønnen min?
Du skulle ha oppdratt sønnen din bedre.
Hadde han ikke blitt slik en drittsekk som voksen…
Da hadde jeg ikke vært her i denne tilstanden.
Noh Jin-pyo, den kødden, fortjente å dø.
Denne drittsekken. Han drepte min Jin-pyo, ikke sant?
Han drepte Jin-pyo, ikke sant?
Vil du dra oss begge ned med Jin-pyo?
Hva om jeg mister jobben ved presidentens kontor?
Vil du virkelig bli fengslet for drap? Skjerp deg!
Ta deg sammen, vær så snill.
Vent litt. Kom nå. Det går bra.
Løft.
Hva er det?
Jin-young la noe i bagasjerommet og dro.
Jeg tror det er Jang Kang. Jeg tror han er død.
Hva?
Ko Jeong-suk er med henne.
Det ser ut til at de skal dumpe liket.
Ok. Jeg er på vei nå, så følg godt med…
Ikke legg på.
-Jeg drar. -Nei, du tar med deg Hui-su og…
La meg dra.
Nei.
Jeg startet dette, og jeg må avslutte det.
Det er snart over, Eun-su.
Du må bare dra med Hui-su. Hvorfor gjør du dette?
-Herr Jin. -Ja, Eun-su. Hva?
Hei, Ma.
Er du sikker på at Jang Kang er død?
Ok, legg på nå.
Ta vare på Hui-su.
Eun-su.
Ta denne, for sikkerhets skyld.
Ok.
De har forlatt den angitte ruten.
Eun-su drar i mitt sted. Ikke ta blikket fra henne.
De har forlatt den angitte ruten.
Herr Jin, hvor er Eun-su?
Hvor dro hun?
Hva?
Jeg er der nesten. Jeg ser dem.
Faen.
På tide å slippe løs min indre psykopat.
Jeg drepte mannen min.
En bilulykke!
Hva skjedde nå?
Den bilen kjørte rett inn i den!
Er det en person?
Jeg tror det er et menneske!
Hva pokker? Det er et menneske!
Faen!
-Film. -Gå nærmere.
Vent. Jeg vet hvem hun er.
-Er ikke det Ko Jeong-suk? -Det er ikke mulig.
-Eun-su, går det bra? -Ja.
Hva er det?
-Det er ikke mulig. -Den personen…
Skal jeg også ta et bilde?
Natten til 30. oktober
drepte jeg mannen min, Jin-pyo.
Og i går
prøvde Noh Jin-young å drepe meg.
MA HAE-RYONG
Hei.
I Seoul tok en kollisjon med tre biler en sjokkerende vending
da et lik ble funnet i bagasjerommet på en av bilene.
Politiet arresterte de tre sjåførene og en passasjer på stedet.
Politiet identifiserte føreren av bilen med liket, som betjent Noh.
Nohs mor, en anerkjent foreleser…
Alt ble filmet, så det kan ikke benektes.
-Hvorfor gjorde hun det? -Har dere ikke en jobb å gjøre?
Sett i gang.
Hvis De føler Dem overveldet, kan vi stoppe nå og fortsette i morgen.
Nei, jeg kan fortsette.
De er akkurat som frøken Jo Hui-su.
Går det bra med henne?
Ja.
Det var alt jeg trengte å høre. La oss fortsette.
Hvis De tenker på frøken Jo…
…trenger De ikke bekymre Dem.
Takk skal De ha.
Vi skal legge frem det beste forsvaret.
BAEKSAN ADVOKATFIRMA
Det regner jeg med, med honoraret dere tar.
Enda et drap og drapsforsøk ble avslørt under etterforskningen,
og politiet mistenker at det ikke var en ulykke,
men at hendelsen er knyttet til en mer alvorlig forbrytelse.
Nye, sjokkerende opptak viser at betjent Noh
forsøkte å drepe svigerinnen Jo og iscenesette det som selvmord.
Noh forholdt seg taus på vei til stasjonen.
Handlingene hennes har brakt skam over politiet.
KO JEONG-SUK STØTTER IKKE KVINNER!
Du!
Din blinde kjærlighet til barnet ditt var det som fikk ham drept!
Vet du det?
Jeg saksøker deg for ærekrenkelse!
Det er min sønn som er død.
Jeg er offeret her. Hvorfor kjefter du på oss?
Ko hevdet overfor demonstrantene
at hun var det virkelige offeret, noe som utløste enda større raseri.
-Hallo? -Hei, fru Kim.
Jeg vil be om unnskyldning
for uroen skapt av en hendelse som involverer en av våre ansatte.
Det voldte meg ikke stor skade.
Ble Jo Eun-su hardt skadet?
TIL MESTER KIM DAE-CHEOL
RETTSSALER
Kom med Deres siste uttalelse.
Mens jeg bodde med mannen min…
…håpet jeg å dø hver eneste dag.
Jeg ropte mot himmelen, men ingen svarte.
Og min manns spark
var alltid rett foran meg.
Så innså jeg…
…at hvis jeg ikke brøt syklusen…
…kom det aldri til å ta slutt.
Til slutt…
…drepte jeg mannen min.
Jeg erkjenner at alt begynte med meg.
Og jeg vet at ingenting kan rettferdiggjøre det jeg har gjort.
Så jeg er forberedt på…
…å sone for forbrytelsene jeg har begått.
Tiltalte Jo Eun-su, kom med Deres siste uttalelse.
Når jeg hørte at moren min ble slått da jeg var liten,
tok jeg hånden til lillebror, og vi gjemte oss i skapet.
Da det ble stille der ute,
gikk jeg ut og lot som om ingenting hadde skjedd.
Jeg spiste og så på tv som om jeg ikke visste noe.
Jeg trodde det var fordi jeg var redd.
Men jeg skjønte senere
at det var starten på min taushet og likegyldighet.
Selv som barn visste jeg at mishandling var en forbrytelse.
Men jeg innså
lenge etter at jeg ble voksen
at å late som om jeg ikke visste det, og se en annen vei…
…var en like stor forbrytelse.
Nå vet jeg at det ikke bare er overlagte forbrytelser som dreper.
Å lyve for seg selv og lukke øynene kan være like dødelig.
Dette er en tragedie for oss alle.
Jeg vil også sone for mine forbrytelser.
Gye-sun.
Jeg har reist hjemmefra.
Sammen med Eun-hyeok.
Det er ikke som du tror.
Jeg bare pakket tingene mine, gikk ut og lukket døren bak meg.
Det var alt som skulle til.
Men i alle de årene klarte jeg ikke å gjøre det.
Jeg er lei for
at jeg sendte deg på barnehjem en stund
da du var liten.
Jeg vet at du husker alt.
På den tiden var Eun-hyeok fortsatt bare en baby.
Planen var å plassere deg der først
og så dra hjemmefra med Eun-hyeok.
Men så ble Eun-hyeok plutselig syk.
Så jeg kunne ikke dra med en gang.
Så sa du at du ville hjem, så jeg hentet deg hjem umiddelbart.
Men jeg kan bare forestille meg…
…at de ti dagene må ha gitt deg arr som aldri forsvinner.
Jeg trodde fortsatt at jeg trengte en far.
Og jeg ville bare bo hjemme.
Jeg tenkte ikke på deg i det hele tatt.
Noen få naive ord fra meg sendte deg tilbake til det huset.
Du måtte utstå et helt liv med mishandling for å beskytte oss.
Jeg visste alt.
Men jeg var redd jeg skulle ende opp som deg.
Jeg hadde ikke mot til å innse sannheten.
Så jeg maskerte frykten ved å si at jeg ikke ville leve som deg.
Jeg er lei for det, mamma.
Ikke si det.
Og…
Jeg skulle ha sagt det for lenge siden.
Men mamma…
Takk.
Det er favoritten din, mamma. Villblomster.
Jeg har det bra.
Jeg er rolig i hjertet.
Innsatt 2083.
Hui-su!
Eun-su.
Herr Jin.
Takk, herr Jin.
Folk gjør ikke sånt lenger,
men hun insisterte på at vi skulle kjøpe tofu. Ta litt.
-Det er godt. -Er det?
Nok av dette. Det er kjøtt du trenger.
-Kom igjen. -Det høres godt ut.
Dere har mange tunge løft foran dere.
Dette er fint.
Mamma og pappa, dere liker det nok også.
Ta vare på dere selv.
Jeg kommer snart på besøk.
VIETNAM
JINGANG KINESISKE MARKED
Hui-su, sjekk dette for meg.
-Har dette lang holdbarhet? -Ja.
-Da drar vi. -Ok, ses neste gang.
Hei.
Hvorfor tok det så lang tid?
-Alle har spurt etter nudler. -Beklager.
-Er dette alt? -Ja.
-Ser det riktig ut? -Ja, det burde være nok.
Kjære, kan du komme og sjekke om dette er nok?
Ok, jeg skal sjekke.
Det er varmt. Vil dere ha noe å drikke?
Vi takler det.
Her.
Gjør dere klare til å ønske dere noe.
Den flyter.
Ønsket du deg noe?
Se.
DET ER ALLTID LYS I ENDEN AV TUNNELEN
Jeg brydde meg aldri om været før.
Men nå
tenker jeg: "Hva slags himmel venter meg i dag?"
Jeg bryr meg faktisk om været nå.
-God morgen. -God morgen.
Jeg drar nå.
Ha en fin dag.
Selv om hell og lykke ikke kommer som bølger…
…selv om bølgene prøver å dra meg under…
…har jeg nå lært
å stå oppreist og møte bølgene.
For hva morgendagen enn bringer…
…kan jeg bare ri på den.
Tekst: Marita Langelo